# data[].attributes.body
חייל נפל, והמשפחה עוד לא ידעה. ברשתות כבר שמות, תמונות, פרטים. ההודעה עוד מחכה. קשה לזכור שהוא קודם כל בן אדם – לא כותרת, לא סיפור, אלא מישהו שאהבו באמת.

# data[].attributes.headline
תמונה שווה אלף מילים

# data[].attributes.subject
תמונה שווה אלף מילים

# data[].attributes.body
התמונה מבטאת את המורכבות בפרסום מידע על חיילים שנהרגו טרם ידיעת המשפחה. מצד אחד, חופש הביטוי והזכות של הציבור לדעת נחשבים לערכים חשובים בדמוקרטיה; החדשות והמידע מתפרסמים במהירות ברשתות החברתיות ובתקשורת, והציבור חשוף לחדשות המדווחות על קרב ואירועים ביטחוניים. הרצון של הציבור לקבל מידע בזמן אמת מובן, והוא מלווה בדאגה כנה לשלומם ובמעקב אחר התרחישים בשטח.

מנגד, ישנה חובה מוסרית ומשפטית להגן את הפרטיות של המשפחות ורגשותיהן בזמן הכאב. חיילים שנהרגו הם קודם כל בני אדם, והמשפחה אינה בוחרת בדרך שבה המידע על מותם נחשף. פרסום מוקדם ברשתות עלול לגרום לכאב עצום, זעזוע והלם, ולפגוע בזכותם של המשפחות לעבד את האובדן בתהליך אישי ומוגן.

בחרנו ליצור תמונה שתביע את כאב המשפחות והפגיעה בהן משום שרצינו להעביר את החיבור הרגשי בין המשפחה לפרסום המידע. האמא יושבת בסלון בית רגיל, מול מסך הטלוויזיה שבו מופיעה הכותרת "חייל נהרג" ועל מסך הטלוויזיה מוצגת תמונתו של בנה, יד על הלב ופרצוף מבועט,

סצנה שממחישה את תחושת ההלם, הכאב והפגיעות שמגיעות עם פרסום מוקדם של מידע רגיש. התמונה נועדה לעורר מחשבה על האיזון בין חופש הביטוי לבין הזכות לפרטיות, ולהזכיר שהאובדן אישי גם כשהחייל יקר לכולנו.

# data[].attributes.attachment_link.title
דעה | תפסיקו עם השמועות: כל הדלפה רוצחת את התקווה | ישראל היום

# data[].attributes.attachment_link.description
אנחנו חיים בעידן של העברת מידע במהירות הקול, אך שכחנו את המשמעות האנושית • כל הודעה, כל שיתוף, כל לחיצת כפתור, הם כמו חרב המונפת מעל ראשן של משפחות הממתינות בחרדה • כל שמועה, כל הדלפה, היא פצע נוסף בלב כואב • אני מודה שחטאתי בזה באופן אישי - הבוקר עזבתי את כל קבוצות הטלגרם • זה המעט שאנחנו יכולים לעשות עבורם

# data[].attributes.attachment_link.readable_text
אלה בן עמי עלתה לשידור בבוקר שבת ולחשה את זעקת תושבי היישובים ההמומים ברגעים בהם התוודעה ישראל לאסון הנורא * "ראיתי תמונה בטלגרם שהוא בעזה", היא סיפרה בשידור ל"חדשות 12" * דני קושמרו נסע לדרום ופגש אותה פנים מול פנים - לאחר חוסר האונים שחש בשיחתם יחד עם רבים ברגע האמת * זוהי הבקשה של אלה מכתבנו בביקורו בביתה שנחרב

בבוקר שבת ה-7 באוקטובר מדינת ישראל ויישובי הנגב המערבי התעוררו למתקפת הטרור הרצחנית של חמאס. כשעוד לא היה ברור מה בדיוק קרה, אזרחים ניסו לקרוא לעזרה בכל דרך אפשרית, ואף פנו לגופי התקשורת. בשידור חי מהתופת, אלה בן עמי בת ה-23 לחשה את זעקתה בתקווה לשרוד. "אני צריכה עזרה, חטפו את אבא שלי", אמרה בריאיון לדני קושמרו בשידור חי. "הוא כתב לי שנכנסו וחוטפים אותם, ולא היה לי מה לעשות". את פגישתם של השניים שידרנו ב"אולפן שישי", כשבוע לאחר השיחה בלתי נתפסת.

במפגש פנים מול פנים אלה מספרת שחלף שבוע עד שהתקשרו אליה מהקיבוץ להודיע לה שסרקו את הבית ולא מצאו את אביה בחדרים או בארונות. היא גרה בבית אחר בקיבוץ, ושהתה בממ"ד עם בן זוגה בעת כניסת המחבלים לבארי. דודתה איילת עלתה לשידור ראשונה ואמרה בקול חנוק מבכי: "למה אף אחד לא בא? אין פה אף אחד". איילת הייתה בבית עם שני ילדים קטנים ועם בעלה. "המחבלים פורצים לנו לבתים והורגים אותנו ושורפים לנו את הבתים ואף אחד לא בא", היא זעקה."אנחנו כבר שלוש שעות פה ועכשיו מנסים לפרות לי הביתה, הם דופקים על הדלת שלי".

זמן קצר לאחר מכן אלה עלתה לשידור והודיעה שאביה נחטף. "משבע עד תשע בבוקר התחננתי שיבואו להציל את ההורים שלי", נזכרת בעודה צופה בריאיון שלה לחדשות 12 יחד עם דני קושמרו. "אני צריכה עזרה, חטפו את אבא שלי", היא לוחשת באותם רגעים. "בת כמה את אלה?" שאל בריאיון. מולה, הוא מודה: "חשבתי שאת בת 12 או משהו. שאלתי איפה את, לא ידעתי מה לשאול אותך".

"ראיתי תמונה בטלגרם שהוא בעזה", היא ממשיכה בלחישה, באותו בוקר ארור. "כנראה שאמא שלי הייתה איתו וסבתא שלי שמעה על זה, אז היא נסעה אליהם גם והוא ניסה להגן עליהם אז לקחו אותו לעזה. לקחו אותו. אני בטוחה, זהו הוא בתמונה. זה אבא שלי".

על ספסל בקיבוץ, אלה משחזרת את התגלגלות האירועים מתחילתם. "התעוררנו לבומים חזקים בצרורות, זה משהו שאני כבר מכירה. חברה שלי סיפרה לי שמחבלים פרצו לקיבוץ רכובים על אופנועים. אמרתי, 'אין סיכוי, דבר כזה לא קורה אצלנו'. הכל קרה מאוד מהר. היה צבע אדום, ואחרי שניה היו מחבלים בקיבוץ". בשעה 7:20 אבא של אלה כתב לה - "הם אצלנו. אני שומע יריות".

כל אותו הזמן אלה מתכתבת עם אביה שמסתתר בממ"ד. היא מגלה ששברו את דלתו, הוא כותב ששורפים את הבתים. "הם אצלנו בבית עכשיו, הם באים. הרבה מחבלים בתוך הבית, באמבטיה, זהו". בהודעה אחרונה הוא כותב: "הם פה".

אלה התכתבה תוך כדי גם עם אימה. "מפחיד ברמות, אתם בסדר?", היא שואלת. "אנחנו בסדר בינתיים, אל תזוזו", כתבה אימה. "הייתי חסרת אונים", משחזרת אלה. "אני בלי נשק, כמעט יצאתי מהממ"ד ובן הזוג שלי לא נתן לי. הוא הציל את החיים שלי".

כשראתה את התמונה של אביה החליטה להתקשר לחדשות 12, בשיחה שהבהירה לכולם מה קורה: המחבלים בתוך הקיבוצים, חוטפים והורגים אנשים. "זה לא עזר", אומרת אלה. "השיחה הייתה בשעה 11:00, הצבא הגיע בשעה 15:00. התחננתי שיבואו להציל את ההורים שלי ואף אחד לא בא. הקפצות עובדות מהר, כשהצבא צריך להגיע הוא מגיע. חשבנו שזה בחיים לא יקרה". רק בסביבות 01:00 בלילה הגיעו לחלצה מהממ"ד בביתה. "יצאתי החוצה וראיתי הרס. מכוניות שרופות, גופות. תוך כדי שנמלטנו היו יריות, פיצוצים".

"איך אמא שלי יושבת אזוקה בחושך? היא צריכה המון תרופות, שלחתי רשימה לצלב האדום. היא לא תשרוד הרבה זמן בלי תרופות", היא אומרת. על תמונת אביה החטוף היא אומרת: "ראיתי על הפנים שלו שהוא הולך לשרוד", היא מנסה לשמור על אופטימיות, "אני יודעת שהוא בחיים לא ישאיר אותי לבד. אני חזקה, אני פה ועושה הכול כדי לשחרר אותם. אנחנו מחכות להם".

יותר ממאה נרצחו בקיבוץ בארי, עשרות נחטפו. אלה מכירה כמעט את כולם. "זאת המשפחה המורחבת שלי", היא אומרת, "זה לא נתפס". היא לא יודעת אם תחזור אי פעם לקיבוץ, אבל גם אם כן, היא אומרת, "נלך במדרכה ולא נראה את ההוא, ניכנס לחדר האוכל והוא יהיה ריק. אני לא אוכל ללכת באותו השביל שהלכתי בו עם הגופות והמכוניות השרופות. לא אוכל לחזור לאותו השביל בחיים".

בערב, שלחה אלה הודעה עם בקשה משמעותית מאוד עבורה. "אם אתה מגיע במקרה לבארי, בבקשה, תוכל לחפש את הבית של ההורים שלי?", היא שואלת את קושמרו. "אני זקוקה שתביא חפץ כלשהו עם ה-DNA שלהם, בבקשה". לבקשתה, הצוות עשה את דרכו לבארי כדי למצוא חפץ כלשהו. צה"ל נתן כמה דקות בלבד למשימה, ועל כן היא נעשתה בזריזות. צוות חדשות 12 מצא את הבית הרוס כולו.

"לקחתי מברשות שיניים וסכין גילוח", הודיע בשיחת טלפון לאלה הנרגשת. קצין צה"ל הגיע למערכת האולפן ואסף את הדברים שהגיעו מבארי. בינתיים, בן הזוג של אלה גויס בצו 8. דודתה איילת, בעלה והילדים חולצו בשלום - גם הסבתא. אך מההורים, אוהד ורז, אין עדיין שום אות חיים מלבד אותה תמונה של אבא מעזה - וניסיון לאגור תקווה שיחזרו הביתה בשלום.
מצאתם טעות לשון?

# data[].attributes.attachment_link.title
N12 - "אני צריכה עזרה, חטפו את אבא שלי": הראיונות מתוך התופת...

# data[].attributes.attachment_link.description
אלה בן עמי עלתה לשידור בבוקר שבת ולחשה את זעקת תושבי היישובים ההמומים ברגעים בהם התוודעה ישראל לאסון הנורא * "ראיתי תמונה בטלגרם שהוא בעזה", היא סיפרה בשידור ל"חדשות 12" * דני קושמרו נסע לדרום ופגש אותה פנים מול פנים - לאחר חוסר האונים שחש בשיחתם יחד עם רבים ברגע האמת * זוהי הבקשה של אלה מכתבנו בביקורו בביתה שנחרב

# data[].attributes.attachment_link.provider_name
מעריב אונליין

# data[].attributes.attachment_link.title
″מראה מזעזע”: אביתר דוד נחטף, הוריו גילו על כך בטלגרם של החמאס | מעריב

# data[].attributes.attachment_link.description
כשיצא לבלות בליל שישי, אף אחד מקרוביו של דוד לא תיאר לעצמו שבשבת בבוקר - יגלו שהוא נחטף: ”בסרטון שהחמאס תיעד רואים את אביתר מובל עם ידיים קשורות”

# data[].attributes.attachment_link.readable_text
הרצון העז לדעת ולשתף במידע בזמן אמת גובה מחיר כבד ממשפחות החיילים הפועלים במבצע "צוק איתן": "בני המשפחה קיבלו את ההודעה על מות יקירם בהודעת ווטסאפ", סיפר קרוב משפחה של חייל מ גולני, אחד מ-13 החיילים ש נהרגו הלילה והבוקר ברצועת עזה.

"אחיו היה באותה השעה בשטחי כינוס ליד הרצועה, לשם הגיע בצו 8. פתאום התחילו לשאול אותו מה קרה, וככה הוא גילה. בסוף הגיעו נציגים מהצבא והודיעו לו שאחיו נהרג בקרבות, ולקחו אותו הביתה. הפצת ההודעות האלה היא אכזרית, מקוממת, וחייבים למצוא ולחקור את מי שהפיץ את זה", הוסיף.

כוח גולני נכנס לרצועה הלילה

החל משעות הבוקר המוקדמות היום (ראשון) החלו לצוץ שמועות ברשתות החברתיות ובווטסאפ על מותם של חיילי צה"ל בקרבות הלילה. בני משפחתו של הרוג נוסף גילו על מותו דרך הודעה שקיבלו בווטסאפ בצהריים, דקות רבות לפני שהתבשרו על מות יקירם מאת גורם רשמי.
עוד בחדשות:
באחת ההודעות שהופצו נכתבו שמותיהם של החללים. השמות החלו להתפשט ברשתות החברתיות כאש בשדה קוצים.

לאחת מההודעות שהופצו צורפה תמונה של נגמ"ש חרוך שבו, לפי הנטען, מצאו החיילים את מותם. להודעה נוספת צורפה תמונה של ארונות קבורה כדי לרמוז על המאורעות בלילה.

בהודעה אחרת נכתב שמו של קצין בחטיבת גולני שנכתב כי נהרג, אולם למעשה הוא אושפז במצב קשה בבית החולים. "בניגוד להודעות הוא לא נהרג אלא סובל מפגיעת ראש", כתב חבר המשפחה לתושבי היישוב שבו מתגורר הלוחם. "מצבו משתפר. אנו מבקשים להתפלל עליו ולא להרוג אותו".

היום הותר לפרסום כי 13 לוחמי צה"ל מחטיבת גולני נהרגו הלילה והבוקר בפעילות ברצועת עזה. בשעה 1:05 נהרגו שבעה חיילי צה"ל כשנגמ"ש עלה באש בעקבות פיצוץ מטען. 25 דקות לאחר מכן אירעה היתקלות בין שני חיילים למחבלים. לוחם גולני נהרג בתקרית. ההיתקלות השלישית אירעה בשעה 5:45, אז נהרגו שני לוחמים בחילופי אש עם מחבלים. בשעה 8:50 נהרגו שלושה לוחמים של גדוד הסיור של גולני. הלוחמים היו בתוך בניין שעלה באש. בפעילות נפצעו כמה חיילים, והם הועברו לבתי החולים סורוקה בבאר שבע, שיבא בתל השומר ובילינסון בפתח תקווה.

ראש הממשלה בנימין נתניהו אמר הערב: "אנחנו מרכינים ראש בפני בנינו שנפלו כדי שנוכל להמשיך לחיות בארצנו. אני מבקש להביע בשם ממשלת ישראל ועם ישראל את הכאב העמוק שאנחנו חשים. אנחנו שולחים את תנחומינו להורים, לילדים, לבנות הזוג ולמשפחות של חיילי צה"ל שנפלו בקרב. אני רוצה לומר לכם שאין מלחמה צודקת מזו שבניכם נפלו בה בגבורה. אנחנו נשלים את המשימה, אנחנו נחזיר את השקט לדרום, למרכז ולכל חלקי הארץ".

דובר צה"ל מסר הערב כי במהלך היום פוצץ כוח צה"ל שש מנהרות טרור ברצועת עזה. שתי מנהרות אותרו בצפון הרצועה, באחת היו חמישה פירים וחביות נפץ, ובשנייה היו ארבעה פירים ועוד פיר אחד בשטח ישראל. שתי מנהרות אותרו במרכז הרצועה, באחת שמונה פירים ובשנייה שני פירים, אחד מהם בשטח ישראל. שתי המנהרות הנוספות אותרו בדרום הרצועה, באחת היה פיר אחד ובשנייה ארבעה פירים, אחד מהם בשטח ישראל. אורך מנהרה זו 1.2 קילומטר.

# data[].attributes.attachment_link.title
משפחות גילו שבניהן נהרגו - בווטסאפ

# data[].attributes.attachment_link.description
שמועות רבות נפוצו מהלילה ברשתות חברתיות על מותם של חיילים ברצועת עזה. חייל שגויס לאזור הרצועה בצו 8 גילה כך שאחיו נהרג בפעולה. בהודעה אחרת מיהרו להספיד קצין שרק נפצע

# data[].attributes.attachment_link.title
מצגת דיני תקשורת